༢༠༡༤ལོར་ཞིང་གྲོང་སློབ་གསོའི་སྤྱི་སྤྱོད་འགྲོ་སོང་ཐད་ཀྲུང་དབྱང་ནོར་སྲིད་ཀྱིས་མ་དངུལ་སྒོར་དུང་ཕྱུར༨༧༨༩༧ལག་བསྟར་བྱས་ཤིང་།དེ་ནི་ལོ་སྔོན་དང་བསྡུར་ན་དུང་ཕྱུར༥༣འཕར་ཡོད།ད་ལོར།རྒྱལ་ཁབ་ཀྱིས་ཞིང་གྲོང་དགེ་རྒན་གྱི་རྒྱབ་སྐྱོར་འཆར་གཞི་ལག་བསྟར་བྱེད་རྒྱུ་ཡིན་ལ།དབུས་ཁུལ་དང་ནུབ་རྒྱུད་ཀྱི་ཞིང་གྲོང་ལྟེ་བར་བཟུང་ནས་དམིགས་འཛུགས་ལས་རྐང་གི་འཆར་གཞི་དང་།རྒྱལ་ཁབ་ཀྱིས་སྐྱེད་བསྲིངས་འཆར་གཞི་སོགས་རྣམ་གྲངས་ལག་བསྟར་ཁྱབ་ཁོངས་བཅོས་སྒྱུར་སོགས་སྲིད་བྱུས་གཞན་དག་ལག་བསྟར་བྱས་པ་བརྒྱུད།དབུལ་ཕོངས་གཅིག་འདུས་ས་ཁུལ་གྱི་ཞིང་གྲོང་དགེ་རྒན་ལ་འཚོ་བའི་གསབ་དངུལ་སྤྲོད་པའི་སྲིད་ཇུས་ལག་བསྟར་དོན་འཁྱོལ་བྱེད་པ་དང་།ཁྱོན་ཡོངས་ནས་གྲོང་ཤང་གཅིག་གྱུར་གྱི་སློབ་གྲྭ་ཆུང་འབྲིང་གི་དགེ་རྒན་སྒྲིག་ཁོངས་ཚད་གཞི་ལག་བསྟར་བྱེད་པ།གྲོང་བརྡལ་གྱི་སློབ་གྲྭ་ཆུང་འབྲིང་གི་དགེ་རྒན་དག་མཐོ་རིམ་དགེ་རྒན་གྱི་ལས་གནས་སུ་འཕར་བ་ལ་གཞི་རིམ་སློབ་གྲྭ་དང་ཆ་རྐྱེན་འཁོས་ཞན་སློབ་གྲྭར་དགེ་རྒན་བྱས་ཡུན་ལོ་གཅིག་རིང་གི་ལས་སྒྲུབ་ཉམས་མོང་དགོས་པ།ཞིང་གྲོང་གི་གཞུང་གཉེར་སློབ་གྲྭ་དང་དམངས་ཕན་རང་བཞིན་གྱི་དམངས་སྒྲུབ་བུ་བཅོལ་ཁང་འཛུགས་བསྐྲུན་ལ་རྒྱབ་སྐྱོར་གཙོ་གནད་དུ་བཟུང་ངོར་ཁྱོན་ཡོངས་ནས་སློབ་སྐབས་གཉིས་པའི་སློབ་སྔོན་སློབ་གསོའི་ལོ་ངོ་གསུམ་རིང་གི་འགུལ་སྐྱོད་འཆར་གཞི་ལག་བསྟར་བྱེད་པ་དང་།རིམ་བཞིན་སྤྱི་བའི་ནོར་སྲིད་གཏོང་པ་གཙོར་བྱས་པའི་ཞིང་གྲོང་སློབ་སྔོན་སློབ་གསོའི་མ་རྩའི་ཁེག་ཁུར་མ་ལག་འཛུགས་རྒྱུ་རེད།ཡོན་ཁེ་རུན་གྱིས།སློབ་གསོའི་མ་དངུལ་དེ་ལས་མང་པོ་ཆ་རྐྱེན་འཁོས་ཞན་དང་གནད་འགག་ཁྱབ་ཁོངས་སུ་གསེག་པ་དང་།་དབུལ་ཕོང་ས་ཁུལ་དང་།ཆ་རྐྱེན་འཁོས་ཞན་སློབ་གྲྭར་གསེག་པ།དབུལ་ཕོངས་སློབ་མ་དང་།གཞི་རིམ་དགེ་རྒན་ཐད་གསེག་པ།གསར་གཏོད་འཇོན་མི་སྐྱེད་བསྲིངས་དང་།སློབ་སྒྲུབ་ཁྱད་ཆོས་ཐུན་མིན་ལྡན་བཅས་སུ་གསེག་ནས་དེ་དག་དགོས་འདོད་ཇི་བཞིན་སྐོང་དགོས་ཟེར།